CELEX: 32014R0860
Language: da
Date: 2014-08-05 00:00:00
Title: Kommissionens gennemførelsesforordning (EU) nr. 860/2014 af 5. august 2014 om tarifering af visse varer i den kombinerede nomenklatur

8.8.2014   
            
            
               DA
            
            
               Den Europæiske Unions Tidende
            
            
               L 235/7
            
         KOMMISSIONENS GENNEMFØRELSESFORORDNING (EU) Nr. 860/2014
   af 5. august 2014
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. august 2014.
      
         
            På Kommissionens vegne
         
         
            For formanden
         
         Martine REICHERTS
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af en selvlysende skive (en såkaldt »selvlysende frisbee«) og et håndbetjent igangsætningssystem med udtrækkelig snor, i plast. Skiven indeholder batteridrevne lysemitterende dioder.
                  Den selvlysende skive frigives i luften ved at trække i snoren. Den kan flyve op til 20 m, før den lander på jorden.
                  Den forelægges til brug som en flyvende legetøjspropel.
                  Se billede (1).
               
               
                  9503 00 95
               
               
                  Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9503 og 9503 00 95.
                  Af produktets objektive karakteristika kan udledes, at det er bestemt til anvendelse som et stykke flyvende propellegetøj og ikke som et redskab eller en rekvisit til udendørsleg eller -spil, som er forbundet med fysisk aktivitet. Det er ikke sammenligneligt med en frisbee — jf. underposition 9506 99 90 i de forklarende bemærkninger til den kombinerede nomenklatur — til brug i kaste- og gribespil. Tarifering under pos. 9506 som redskaber eller rekvisitter til udendørsleg og -spil er derfor udelukket.
                  Produktet tariferes derfor under KN-kode 9503 00 95 som andet legetøj af plast.
               
            
         (1)  Billedet er kun vejledende.